Nevena Božović

**Nevena Božović** (Kosovska Mitrovica, SR Jugoslavija, 15. jun 1994) srpska je pevačica koja je predstavljala Srbiju na Dečjoj pesmi Evrovizije 2007. u Roterdamu i osvojila treće mesto. Nakon pobede na Beosongu 2013, a kao članica grupe Moje 3, takmičiće se kao predstavnica Srbije na Pesmi Evrovizije 2013. u Malmeu. Prva je učesnica koja će se takmičiti na Pesmi Evrovizije nakon učešća na Dečjoj pesmi Evrovizije.

## Počeci
Nevena je učestovavala na više festivala dečje zabavne muzike. Njene izvedbe su nagrađivane na festivalima „Cvrkuti sa Ibra“, „Čarolija“, „Svetosavski festival u Zrenjaninu“ i „Dečji festival u Kruševcu“. Na izboru za predstavnika Srbije na Dečjoj pesmi Evrovizije 2007., koji je održan 7. oktobra 2007. u hali „Milenijum“ u Vršcu sa neposrednim prenosom na Drugom programu Radio-televizije Srbije, nastupila je sa baladom *Piši mi*, za koju je sama pisala muziku i tekst, a aranžman za pesmu je radio prof. Dušan Popović. Pobedila je osvojivši maksimalnih 24 poena, po 12 od žirija i od publike (sa 838 SMS glasova, od ukupno 2.603 koliko ih je poslato za 10 pesama-takmičara).

## Dečja Evrovizija
Na Dečjoj pesmi Evrovizije, 8. decembra 2007. u holandskom gradu Roterdamu je osvojila treće mesto sa 120 poena. Nevena i predstavnica Rusije su bile jedini učesnici koji su dobili poene od svih zemalja. Aranžman pesme je donekle izmenjen za nastup u Holandiji sa izraženijim ritmom, a Nevenino izvođenje su na sceni pratile dve balerine.

Nevena Božović je 2007. godine upisala srednju muzičku školu, a planira da upiše Muzičku akademiju i profesionalno se bavi muzikom. Bavi se brojnim sportovima.

Na muzičkom festivalu Sunčane skale u Herceg Novom je trijumfovala na večeri Novih zvijezda 2009. godine, a Zlatnu sirenu je osvojila sa pesmom *Ti*, koju je komponovao i aranžirao prof. Dušan Popović, a tekst pesme su potpisali Dušan Popović i Lejla Hot.

## Prvi glas Srbije
Godine 2012. učestvuje u Prvom glasu Srbije. Osvojila je 2. mesto. U emisijama je uživo pevala redom sledeće pesme prema sledećim temama:
;Ovo sam ja (17. novembar 2012)
:Jelena Tomašević — *Jutro*
;Hitovi za žurku (24. novembar 2012)
:Emeli Sande — *Next to me*
;Moj kraj (1. decembar 2012)
:Gordana Lazarević — *Vidovdan*
;Pevanje za drage osobe (8. decembar 2012)
:*Zajdi, zajdi* (makedonska narodna pesma)
;Seksi veče (15. decembar 2012)
:Britni Spirs — *Toxic*
;Smak sveta (22. decembar 2012)
:Lorin — *Euphoria*
;Filmski hitovi (29. decembar 2012)
:Biljana Krstić — *Puče puška* (Zona Zamfirova)
:Vitni Hjuston — *I will always love you* (Telohranitelj)
;Izbor publike (5. januar 2013)
:Marija Šerifović — *Kada ljubiš anđela*
:Keli Klarkson — *Because of You*
;Hitovi domaće muzike i hitovi velikana (12. januar 2013.)
:"Without you" (Maraja Keri)
:"Da mogu" (Emina Jahović)
;Superfinale (20. januar 2013.)
:"Igra bez granica" (Toše Proeski)
:"Blue jeans" (Lana Del Rey)
:"Rođeni" (Kaliopi)
:"Milo moje" (Bisera Veletanlić)

## Vanjske veze
* Zvanična veb stranica Nevene Božović .
* 
* Pobednik Dečje pesme Evrovizije 2007. – Nevena Božović sa kompozicijom ''Piši mi'', Dečja pesma 07, Srbija, Radio-televizija Srbije, 7. oktobar 2007. Pristupljeno 08.10.2007.
* Tabela sa rezultatima Dečje pesme Evrovizije 2007. Evropska unija za radiodifuziju, 8. decembar 2007. Pristupljeno 08.12.2007.
* Nastup Nevene Božović u Vršcu, na mrežnom mestu RTS.